Opetus- ja kulttuuriministeriö

**Hallituksen esitys eduskunnalle laeiksi lukiolain, ammatillisesta**

**peruskoulutuksesta annetun lain, ammatillisesta aikuiskoulutuksesta**

**annetun lain sekä vapaasta sivistystyöstä annetun lain 4 §:n**

**muuttamisesta.**

OKM096:00/2014

Pyydettynä lausuntona Imatran kaupunki lausuu seuraavaa:

3§:

Laki ei ota kantaa oppilaitosverkkoon. Lukiolain muutoksen ja lukiokoulutusta koskevan rahoituslain yhteisvaikutuksesta lukioverkkoa joudutaan tiivistämään. Lukioverkon tiivistäminen jää koulutuksen järjestäjien tehtäväksi. Ongelmallista on, että niitä kriteereitä, joita järjestämisluvan saaminen edellyttää, ei ole tiedossa. Kuntien välinen yhteisyö järjestämisluvan hakemisessa edellyttäisi sitä.

19§:

Ongelmaksi voi syntyä mahdollisen järjestämisluvan päättymisen ajan järjestelyt. Määräaikaisen järjestämisluvan voi saada vuodeksi. Riittääkö vuoden määräaikainen lupa turvaamaan oppilaiden opintopolut? Oppilaiden opintopolun turvaamiseksi järjestämislupapäätös on tultava ennen kevään 2016 yhteishaun päättymistä. Päätösaikataulu näyttää siirtyvän yhä myöhemmäksi maaliskuulta huhtikuulle.

Muita huomioita esitettyihin säädöksiin:

Järjestämislupahakemuksen tulee olla selkeä ja yksiselitteinen. Epäselvää on, pystyykö koulutuksen järjestäjä hakemaan sekä omaa itsenäistä lupaa että useamman nykyisen koulutusten järjestäjien kanssa yhteistä lupaa samanaikaisesti. Tämän tulisi olla mahdollista. Lisäksi epäselväksi jää, mikä on pienten lukioiden asema järjestämislaissa.

Tiina Kirmanen

Toimialajohtaja

Hyvinvointipalvelut